Tiilasen jalkapallomaajoukkue

Tiilasen jalkapallomaajoukkue on Ferditinaan kuuluvaa itsehallinnollista Tiilasen tasavaltaa kansainvälisessä jalkapallossa edustava joukkue. Se perustettiin vuonna 1900. Tiilanen ei ole itsenäinen valtio, mutta Ferditinan liittotasavallan kanssa tehdyn sopimuksen mukaan historiallisista syistä johtuen Tiilanen on osallistunut omalla joukkueellaan jalkapallon kansainvälisiin turnauksiin.

Tiilasen jalkapallomaajoukkue on tunnettu lempinimellä ''Leikkuupuimuri. ''Joukkue on yksi kaikkien aikojen menestyneimmistä jalkapallomaajoukkueista. Tiilanen on voittanut maailmanmestaruuden jalkapallossa peräti kahdeksan kertaa ja olympialaisissa jalkapallosta kultaa peräti yhdeksän kertaa. Joukkue on huomattavasti menestyneempi kuin sen sisarjoukkue Ferditina. Pelaajiksi hyväksytään vuonna 1990 päivitetyn säädöksen mukaan henkilöt, joilla on vähintään yksi isovanhempi, joka on syntynyt Tiilasessa.

Historia
Tiilasella oli useita epävirallisia jalkapallojoukkueita jo 1800-luvulla, tunnetuimpana Maktabu Rojales, jotka pelasivat pääasiassa epävirallisia otteluita silloin tällöin Angenstaniaa vastaan. Lopulta 1899 tehtiin päätös osittain nousevan tiilaselaisen nationalisimin siivittämänä Tiilasen jalkapallomaajoukkueen perustamisesta. Päätöstä kiihdytti se, että Ferditinan jalkapallomaajoukkue perustettin samaisena vuonna. Tiilasen jalkapallomaajoukkue aloitti toimintansa seuraavana vuonna.

Ferditinan-Badakuksen keisarikunnassa ei katsottu hyvällä sitä, että monietnisen valtakunnan eri kansat alkoivat omimaan nationalistisia haaveita omista kotimaistaan. Tiilasen jalkapallomaajoukkue nähtiin hyvin suurena uhkana, sillä sen pelättiin vahvistavan näkemystä Tiilasesta omana maanaan ja tiilaselaisista omana kansanaan. Tämän seurauksena joukkue lakkautettiin 1905, mutta se sallittiin lopulta Tiilasen kansannousun 1905 jälkeen uudelleen 1906.